# 1.2. Os chíos no plató

## Glosario

## Bloque dialectal

Definición:

  División en zonas que se fai dun territorio atendendo as súas características lingüísticas.

Exemplo:

  Galiza divídese en tres bloques: oriental, central e occidental.

## Esquimó

Definición:

  Lingua pertencente á familia esquimo-aleutiana empregada fundamentalmente en América do Norte.

Exemplo:

  En Alaska e Canadá emprégase para comunicarse o esquimó.

## Variante dialectal

Definición:

  Palabra ou pronunciación dunha lingua que se presenta de formas diferentes dependendo do lugar do territorio en que se encontre.

Exemplo:

  A gheada é unha variante dialectal da miña zona.

# Detectives do galego!

No mundo existe moita diversidade...

Unhas persoas son baixas, outras altas, hai cans de diferentes cores, árbores e flores variadas e un longo etcétera. Esta diversidade tamén se reproduce nas linguas e fai que existan feixes de linguas ao longo do noso planeta Terra, linguas tan coñecidas como o inglés e linguas tan pouco coñecidas como o esquimó. Ademais, dentro de cada lingua tamén temos diferenzas que fan que o falar de cada persoa sexa único.

É por iso que vas ter que descubrir despois de ver o seguinte vídeo, tirado do programa Malicia Noticias, se os protagonistas falan ou non a mesma lingua e se hai diferenzas na forma de falar entre eles.

Adentro vídeo!

Agora colle o teu caderno e fai unha táboa. Nela terás que poñer o nome dos personaxes que aparecen ao longo da secuencia e na segunda columna o tipo de galego que cres que falan.

Colle a túa lupa e imos aló!

## Lectura facilitada

NO MUNDO HAI MOITA DIVERSIDADE

As persoas poden ser altas ou baixas.

Os cans teñen cores diferentes.

Hai moitas árbores e flores distintas.

As linguas tamén son diversas e existen moitas no mundo:

- Algunhas son moi coñecidas, como o inglés.

- Outras son menos coñecidas, como o esquimó.

Cada lingua tamén ten variedades!

Cada persoa fala dun xeito diferente.

Actividade:

Mira o seguinte vídeo do programa Malicia Noticias.

Pregunta: Os protagonistas falan a mesma lingua? Como falan?

Agora, colle o teu caderno!

- Debuxa unha táboa.

- Na primeira columna, escribe os nomes dos personaxes.

- Na segunda columna, escribe o tipo de galego que cres que falan.

Colle a túa lupa e imos investigar!

## Audio

audio/mpeg

# Que son os dialectos do galego?

Despois de escoitares as diferentes maneiras de falar que ten a nosa lingua imos intentar clasificalas. Para iso empregarás a seguinte presentación que nos vai mostrar as variantes dialectais do galego. Estate atenta ou atento! [Preme sobre a imaxe para descargar a presentación]

Creación propia (proxecto cREAgal). As variantes dialectais (CC BY-NC-SA)

# E ti de onde vés sendo?

Creación propia (proxecto cREAgal). Mapa de Galicia (CC BY-NC-SA)

Chegou a túa quenda! O mapa que tes nas túas mans debes de cores encher e para iso a presentación anterior debes volver ver. Lembra seguir estas instrucións:

1. Sinala cun punto onde está o teu lugar de orixe.
2. Marca no mapa os 3 bloques dialectais do galego en diferentes cores
3. No interior de cada bloque escribe 4 características dialectais coas cores antes utilizadas.
4. Escribe cando menos dous termos que permitan exemplificar cada unha das características.

Agora xa podes responder de onde vés sendo tendo en conta a túa maneira de falar!

Páxina 4 de 26

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)